經數: 二八一三

經名:大乘起信論略述卷上

頁數＞ 一○九一

上	欄

擧數總答. 次依數辨義. 後結答所問. 此初也

論. 云何爲八至利恭敬故述曰. 次第二依

數辨義. 別辨八因. 卽分爲八. 於中初一是總

相因. 其後七種是別相因. 言總相者. 有其三

義. 一通諸論而作. 所以離苦得樂通諸論故.

二通諸根而作. 所爲非唯爲彼不定聚故. 三

通諸分而作. 發起非唯正作立義因故. 一切

苦者. 八苦三苦二生死苦. 離此總別一切苦

也. 究竟樂者. 無上菩提大涅槃樂. 二乘所得

非究竟故. 非心等者. 意顯論主自及衆生非

心此等而造此論

論. 二者爲欲至不謬故述曰. 次下七種是

別相因. 唯爲此論作所以. 故顯正所爲非兼

被故. 唯爲發起七處文故. 所言如來根本義

者. 爲卽一心是本始覺. 如來根本. 本覺名

如. 始覺名來. 始本不異名曰如來. 由此衆生

雖有眞理未起智. 照如而非來. 卽以如來依

心成故說是如來根本之義. 如立義分及解

釋中顯示正義解釋此義. 令彼三賢諸衆生

等觀智相應. 故云正解. 卽對治邪執離人我

見觀智離倒名爲不謬

論. 三者爲令至不退信故  述曰. 善根成熟

卽是十方信終心之人. 修十善根自分滿足.

故云成熟. 今爲此人說解釋中發趣道相三

種發心. 令其進入初住已上住於大乘堪任

修行不退信也

論. 四者爲令至習信心故  述曰. 善根微少

卽是十信中心之人. 修十信善未滿足故. 故

云微少. 爲彼顯說修行分初四信四行. 令其

中	欄

遍修到信滿位. 故言修習信心也

論. 五者爲是至出邪網故  述曰. 十信初心

有其三品. 謂下中上. 其下品人多惡業故. 雖

無修行而多障□. 爲彼顯說修行分中禮拜

諸佛懺悔等文. 令其修行消惡業障. 善談其

心不令造惡. 漸離癡慢惡業因也

論. 六者爲示至二乘心過故  述曰. 十信初

心中品之人而有凡夫二乘心故. 於趣大乘

而爲重過. 爲彼顯示止觀等文. 令其修行而

對治也

論. 七者爲示至退信心故述曰. 十信初心

上品之人. 懼於惡世不見佛故難成信行意

無退者. 爲彼顯說生淨土文. 專念諸佛爲緣.

方便令生佛前. 不退信也

論. 八者示至勸修行故述曰. 十信初心三

品之人初修行故退易進難. 爲彼顯說勸修

利益. 擧彼損益勸令修捨. 言示利益勸修行

等

論. 有如是因緣所以造論  述曰. 前成依數

辨義. 此卽結答所問

論. 問曰至何須重說述曰. 此第三難也謂

前八因所說之諸立義分等諸義等諸經中具

有. 皆爲衆生離苦得樂. 今造此論重說彼法.

豈非爲心名利等邪. 以是故言何須重說

論. 答曰至解緣別  述曰. 自下第四通其所

難. 於中有二. 初略通所難. 次廣破疑情. 後結

明此論. 此初也. 修多羅中雖有此法者. 擧彼

問辭縱其所難. 衆生已下答其所難奪彼疑

情. 根行不等者. 顯根異同. 根謂根性. 行謂

下	欄

心行. 根有利鈍. 心示廣略. 故言衆生根行不

等. 受解緣別者. 顯緣增微. 緣有二種. 一人.

二法. 人謂如來及佛弟子. 法謂經論廣略

文義. 依此二緣勝緣劣受解故. 言受解緣別.

根勝緣强雖不假論. 根微緣劣寧度論乎

論. 所謂如來至則不須論  述曰. 次下第二

廣破疑情. 於中有二. 初顯根緣俱勝不須造

論. 後顯根緣差別必須於論. 此初也. 其初二

句擧彼勝時以明根勝. 能說人下擧佛三業

以顯緣强. 色業勝者. 具相好故. 心業勝者. 知

根器故語業勝者. 圓音演故. 根緣旣勝. 此時

尙無□□之經. 何更須論. 圓音一演異類５解

者. 謂佛音聲無障無□一卽一切一切卽一.

以一切音卽一音故. 能以一音說一切法無

不顯了. 又以一音卽一切故. 能以一音作一

切音無不究盡. 然一一音悉遍法界. 而其音

韻□不雜亂. 若此音聲曲而不遍. 音而非圓.

若由等遍失其音曲. 卽圓非音. 然今不壞曲

而等遍. 不動遍而善韻. 由是義故方成圓音.

故佛音聲名語具足. 乃令衆生異類等解也

論. 若如來至而取解者述曰. 此下第二顯

緣差別必依於論. 於中別顯四種根性. 卽分

爲四. 此初具足二持根性. 最利根者依廣經

緣而能取解. 言自力者卽智力. 由自智力自

依廣經而能解義不假論故

論. 或有衆生至而多解者  述曰. 此卽第二

義持根性. 此利根者依略聞緣而廣解義法.

不多聞諸經文句而多解者. 亦是自智. 是故

論言亦以自力

經數: 二八一三

經名:大乘起信論略述卷上

頁數＞ 一○九二

上	欄

論. 或有衆生至而得解者  述曰. 此卽第三

文持根性. 此鈍根者自無智故. 不自依經而

能解義理. 以文持能依廣論依他取解

論. 自有衆生至能取解者  述曰. 此卽第四

俱□二持最鈍根者. 重文持故復以廣論文

多爲煩. 其心唯樂□□. 而行唯無依. 於文約

義□略論取解. 故言心樂總持等也

論. 如是此論至應說此論  述曰. 前來已說

廣破疑情. 此卽第三結明此論. 如是根性差

別旣爾. 此論爲彼第四人故. 總攝如來廣大

義等. 心法廣包故名廣大. 二門互融故名深

法. 三大無際故曰無邊. 是佛所證眞實理故

說是如來廣大深法無邊義等. 此所證說散

在諸經. 略皆辨說故言總攝

論. 已說因緣分次說立義分  述曰. 次下第

二明立義分. 於中有二. 初結前起後. 後正陳

法義. 此初也

論. 摩訶衍者. 總說有二種  述曰. 此下正陳

法義. 於中有三. 初標總開別. 次寄句列名.

後依名辨相. 此初也. 總者略也. 大乘之理

有無量門. 今總略說有其二種

論. 云何爲二至二者義  述曰. 此寄句列名

也. 法者體也. 謂卽一心持自性故. 軌生智

故. 名義體故. 名之爲法. 義謂名義. 卽三大

等. 依於心體顯其大乘差別之義. 然此法義.

法多在因. 約生說故. 義多在果. 顯淨用故. 法

通染淨. □二門故. 義唯通淨. 唯所顯故

論. 所言法者謂衆生心  述曰. 次下第三依

名辨相. 於中有二. 先法. 後義. 法中有二. 初

中	欄

就體總立. 後依門別立. 總中有三. 初總出法

體. 次辨法功能. 後釋其法名. 此初也. 此中心

者. 如來藏心而名法者. 爲乘體故. 謂具隨流

不變之義. 能含二門攝三大故. 卽大乘體故.

名爲法

論. 是心則攝至出世間法  述曰. 此辨法功

能也. 謂此一心體相無□. 染淨同依. 隨流返

流唯賴此心. 是故能攝世出世法. 若謂隨流

本覺及隨流成不覺. 能攝世間法. 若不變之

本覺及返流之始覺. 能攝出世間法. 今此唯

約生滅門說眞門. 含融染淨同故. 而下眞門

攝一切故. 以彼理事不相離故. 由無隨緣成

染義故. 非攝世間出世間法

論. 依於此心顯示摩訶衍義  述曰. 此釋其

法名也. 謂依於此法體之心顯三大等大乘

名義

論. 何以故. 述曰. 上總立竟. 次下第二依門別

立. 於中有二. 先責總立難. 後開別釋成. 此初

也. 心通染淨. 大乘唯淨. 如何此心顯大乘義

論. 是心眞如至體相用故  述曰. 此開別釋

成也. 大乘唯淨. 彼淨相用必對深成. 卽以一

心具含染淨故. 能顯示自體相用. 廢染之時

無淨相用故. 通染者能顯淨義. 如何能示三

大乘義. 此心絶相則是眞如. 而以言說所顯

義相則一心體之眞如相故. 此眞相顯示心

體. 是心隨緣所成生滅. 而此生滅所藉因緣

及此生滅粗細相狀皆依自體而得成故. 故

生滅等能示自體. 此生滅等有染相. 故能示

體上性功德相. 是生滅等染別業用能示自

下	欄

體諸淨業用. 旣此所示自體相用爲大乘義

故說依心. 顯大乘義以心眞如. 是不起門與

所示體無別異故. 云卽示. 體以無染故不示

相用. 以生滅等是起動門能所示別故. 言能

示. 以有染故通示大乘自體相用

論. 所言義者則有三種述曰. 前釋法竟. 次

下釋義. 於中有二. 先辨大義. 後顯乘義. 前中

亦二. 先標. 後釋. 此初標也

論. 云何三至不增減故  述曰. 次下別別釋

三大. 卽分爲三. 一切法者則染淨也. 謂心眞

如染淨通依故名平等. 由平等故在凡加. 染

而不增. 在聖染. 染而不減. 故名體大也

論. 二者相大至性功德故述曰. 如來藏者

有其二義. 一者空. 謂如來性空無念故. 二不

空. 謂如來藏具性德故. 此是衆生如來果性

具二義故名之爲藏. 一攝故名藏. 能攝果德.

又爲佛智所攝藏故. 二隱故名藏. 未出經時

爲諸煩惱所隱覆故. 言功德者. 智光明等照

用曰功. 離念曰德. 而言性者. 在眞性故. 本

性有故. 無異性故. 言無量者. 無數量故. 無

限量故. 無心量故. 卽如來藏具足此相故名

相大

論. 三者用大至善因果故  述曰. 然用有二.

一者因用. 內外凡聖菩薩利益. 二者果用. 佛

果三身普別勝益. 此用能發有漏善者名生

世間善因果也. 能發衆生無漏善者名出世

間善因果也. 此因果益用起自眞善無不生

故名用大

論. 一切諸佛至如來地故  述曰. 此釋乘義.

經數: 二八一三

經名:大乘起信論略述卷上

頁數＞ 一○九三

上	欄

一切諸佛本所乘者. 標果望因以釋乘義. 卽

是顯其能乘所乘. 由乘此乘成正覺故. 菩薩

乘此到佛地者. 擧因望果以成運義. 此卽顯

其能運所運. 以能運因而至果故

論已說立義分次說解釋分  述曰. 次下第

三明解釋分. 於中有二. 初結前起後. 後正明

解釋. 此初也

論. 解釋有三種述曰. 正明解釋. 於中有

三. 初擧數總標. 次依數列名. 後依名辨相. 此

初也

論. 云何爲三至發趣道相  述曰. 此依數列

名也. 顯示正義. 所立大乘法義所顯非邪故

名正義. 公敎辨明故名顯示. 正理旣陳. 情惑

斯建. 故有第二對治邪執. 二見妄著故名邪

執. 以敎令除名曰對治. 邪執旣除依階趣正.

故有第三發趣道相. 本覺虛通目之爲道. 起

行向之名爲發趣. ５之狀名之爲相. 以敎宣示

名爲分別

論. 顯示正義至有是二種門  述曰. 次下第

三依名辨相. 辨此三名卽分爲三. 初釋第一

顯示正義. 復分爲二. 初則總釋. 釋上總立.

後卽別釋. 釋下別立. 初總釋中復分爲三. 初

依法開門. 二列其二門. 三二門該攝. 此初

也. 謂如來藏一總源心含其二義. 一約體絶

相門. 謂一心性非染淨等差別諸相. 經依此

說衆生卽涅槃煩惱卽菩提凡夫彌勒同一如

等. 二隨緣起滅門. 隨無明重變或染淨. 染淨

難成. 性□不動. 正由不動能成染淨. 是故不

動亦在動門. 卽生滅門本覺義也. 依此經說

中	欄

不染而染染而不染. 又說如來藏爲善不善

因. 若生若滅. 受苦樂等. 然此二門擧體通融.

體相無二. 齊限不分. 假名爲一. 是諸法中貞

實之性. 性有智故說名爲心. 非謂虛實一心

等也

論. 云何爲二至心生滅門  述曰. 此列二門

也. 卽體絶相名眞如門. 隨緣變動名生滅門.

體雖無別而義有異. 約義異故. 故說爲門

論. 是二種門至攝一切法  述曰. 此下二門

該攝. 於中有二. 初正顯. 後釋成. 此初也. 卽

釋立中是心卽攝世間法等. 上以一心所該

二門故. 直言是心攝一切法. 今以二門通別

相收言各總攝. 謂眞如門是染淨通相. 通相

之外無別染淨. 染淨皆爲通相所攝. 故眞如

門總攝諸法. 生滅門者卽此眞如與緣和合

變作染淨. 而□不失本眞如性. 故別相門亦

攝眞如. 是故亦攝一切法也

論. 此義云何至不相離故  述曰. 此釋成也.

此云何者. 二門若別不合相. 從如本一心未

容皆攝. 如何二門各總攝邪. 故次答云. 以是

二門不相離故. 以眞如門是心理體. 生滅門

者是心事相. 以彼理事不相離故. 擧理攝事.

擧事攝理. 故說二門皆各總攝

論. 心眞如者至法門體  述曰. 上總釋竟. 自

下別釋釋上別立. 於中有二. 先別釋二門顯

動靜非一. 後會相歸眞顯動靜不異. 初中別

釋二門. 卽分爲二. 眞如門中亦分爲二. 初擧

如體離言以明觀智境. 後依言辨德以明生

信境. 初中有二. 初正擧法體後句答釋疑. 初

下	欄

中復二. 初顯眞體. 後顯眞名. 於中又二. 初正

擧眞體. 後會相顯眞. 初中又二. 初顯眞如爲

一心體. 後釋眞如爲體所以. 此初也. 一法界

者. 卽是一心虛通不二故攝爲一. 聖法之因

故云法界. 顯該二門云大. 總相軌生物釋故

亦爲法. 聖智通遊故謂之門. 今顯眞如是此

心體故. 云卽是一法界體

論. 所謂心性不生不滅  述曰. 此顯眞如爲

體所以. 謂心本性不生不滅. 不生滅者卽是

眞如. 故心眞如卽是心體. 而此心體非前後

際可增可滅染淨相故. 故說心性不生不滅

論. 一切諸法至境界之相  述曰. 此下顯其

會相顯眞. 於中有三. 初正會疑執. 次結法

歸眞. 後結眞無說. 此初也. 謂有疑云. 如前

所言. 一切諸法唯是一心. 若此心性不生滅

者. 卽無諸法差別之相. 何故諸法有差別邪.

故此釋云. 諸法差別唯依遍計妄念心生. 若

離妄心. 卽無妄境差別之相

論. 是故一切至故名眞如  述曰. 此結法歸

眞也. 此有十句. 總爲三節. 初之二句擧所會

法. 言是故者. 是前妄境妄心成故. 一切諸法

本來空也. 次有六句釋其空義. 前三句顯性

離妄故其體卽眞. 後三句顯離異相故其體

卽如. 離言說相者. 非如聲有故. 離名字相

者. 無性可詮故. 離心緣相者. 無可攀緣故.

言悟道斷心行處滅皆卽眞也. 畢竟平等者.

無可差別故. 無有變異者. 無可轉變故. 不可

破壞者. 非可對治故. 旣皆平等無異等故. 體

皆如也. 下有兩句結歸. 眞如唯是一心者. 法

經數: 二八一三

經名:大乘起信論略述卷上

頁數＞ 一○九四

上	欄

依法起. 念不離心. 故一切法唯一心也. 旣此

一心體卽眞如故. 一切法名眞如也

論. 以一切至不可得故述曰. 此顯眞無說

也. 此有疑云. 若一切法無有自性皆是眞如

無說等者. 何故於法而有言說. 旣有言說應

有諸法. 故此釋云. 實一切法皆眞如故非言

說等. 而有言者唯是假名. 但隨衆生妄念安

立. 非實詮表而可得也

論. 言眞如者至因言遣言  述曰. 以下第二

顯眞如名. 於中有三. 初標立名之意. 次顯

眞體無遣無立. 後總結眞無名之名. 此初也.

文中二節. 初之二句釋外疑情. 謂有疑云. 若

法眞故離名等者. 不應復立此眞如名. 旣爾.

眞如應有名相. 故此釋云. 亦無有相. 謂但假

言說爲眞如. 非謂存於眞如名相. 其下二句

轉釋立此眞如名意. 謂復疑云. 若此眞如無

眞相者. 何要假名. 故此釋云. 謂眞如者. 言

說之邊假立極名. 爲遣餘名言說總處假名

眞如. 此名之後更無名. 故猶如以聲而正於

聲. 此聲之後更無聲故

論. 此眞如體至皆同如故  述曰. 此顯眞體

無遣無立. 恐聞前說遣眞名相謂遣眞體强

生空見故. 遮之云無有可遣. 何不遣者. 不句

釋云. 以一切法悉皆眞故. 諸法無性非虛妄

故. 悉皆是眞故. 於眞體更何所遣. 恐感者聞

眞體不遣. 當情而立强生滅見. 故遮之云. 亦

無可立. 何不立者. 下句釋云. 以一切法皆同

如故. 以諸法空無別無變故. 皆同如而此眞

體更何所立

中	欄

論. 當知一切至名爲眞如  述曰. 此總結. 眞

無名之名. 眞無名故不別說. 眞無相故不可

念. 故一切法不可說念. 名爲眞如

應. 問曰至而能得入述曰. 前明正擧法體.

此下問答釋疑. 於中有二. 初問. 後答. 此初

也. 疑眞絶修二種觀故而爲此問. 若說眞如

無說念者. 云何依眞起方便觀而能隨修. 云

何於眞起於正觀而能得入

論. 答曰至名爲得入  述曰. 此答也. 雖未離

念而以念惠觀此說. 念常無能所. 順於無念

故名隨順. 離念觀心契入無念. 是爲正觀. 方

名得入

論. 復次眞如至有二種義  述曰. 上明如體

離言以明觀智境. 釋上立中心眞如竟. 次下

依言辨德以明生信境. 釋上立中是眞如相.

於中有三. 初擧數總標. 次開章略辨. 後依章

廣釋. 此初也. 前說無相是觀智境恐生怖故.

開二義相. 如體無相依言立相. 若離於言卽

唯一味. 令信釋故假立言相. 卽顯不可如言

取也

論. 云何爲二至性功德故述曰. 此開章略

辨也. 言如實者. 眞體不無故. 所言空者. 眞

體無妄故. 究竟顯實者. 由妄空無極顯眞故.

以無妄相能總顯實故. 說如實名爲空也. 言

不空者. 具體相故. 此性功德言無漏者. 無離

斷等及念漏故. 是卽如實具有自體及性功

德. 故名不空

論. 所言空至妄心念故. 述曰. 次下第三依章

廣釋於中有二. 先明其空後顯不空. 初中有

下	欄

三. 初略明. 次廣釋. 後總結. 此初也. 初句顯

其非染相應以釋空義. 一切染法不相應故.

故名爲空. 云何染法不相應邪. 次句釋云. 謂

離差別所取相故. 何故離此所取相邪. 後句

釋云. 以無能取妄心念故. 卽妄心境情有理

無. 眞如體相理有情無. 故與染法不相應也

論. 當知眞如至一異俱相述曰. 此廣釋也.

謂修學者聞說眞如. 隨情起彼有無等見. 皆

非契眞. 故皆非之顯眞空義. 聞有眞如. 遂存

有相. 故今遮云. 眞旣無相. 非情疑境. 云何爲

有. 故云非有相. 恐聞非有遂復存無. 遮此見

云. 非汝謂有云非有相. 非謂眞如是其無相

故. 云非無相. 恐聞皆非. 存雙非相. 破此見

云. 非汝有無云非有無. 非謂眞如. 非謂眞如

是雙非相. 故云非非有相非非無相. 恐聞非

非返存雙. 是故遮之云. 非汝雙非故云非非.

非謂雙存是眞如相故. 云非有無謂相. 雖聞

眞如非有無等. 恐執與法而是一相. 復遮之

云. 諸法無相悉是眞如. 是更與法而爲一相.

故云非一相. 恐聞非復存實相故. 遮之云. 非

汝謂一言非一相非謂眞如與法實相故云非

異相. 恐聞皆非存雙非相. 破此見云. 非汝一

異云非一異. 非謂眞如是非一異故. 云非三

相非非異相. 恐聞非非返存雙. 是故遮之云.

非汝雙非故云非非. 非謂雙存是眞如相. 故

云非一異謂相

論. 乃至總說至故爲空  述曰. 此下總結. 於

中有二. 初修結前義後返結釋. 此初也. 妄染

塵沙. 難可遍擧. 今總略說. 一切妄心所不染

經數: 二八一三

經名:大乘起信論略述卷上

頁數＞ 一○九五

上	欄

觸故說空也

論. 若離妄心實無可空故  述曰. 此返結釋

疑也. 恐聞說空便成斷滅. 故此釋云. 遮諸念

相假說爲空. 若不遮妄不說空. 故眞旣不空.

故非斷滅. 是顯眞性空而不空

論. 所言不空至空無妄故述曰. 此下第二

顯不空義. 於中有三. 初牒前顯後. 次正明不

空. 後釋外疑難. 此初也. 將明不空故牒前空.

由明妄空方顯. 不空眞實體故

論. 卽是眞心至卽明不空  述曰. 此正明不

空也. 卽是眞心者. 空無妄處卽是眞心. 總擧

不空眞心. 體大不生故. 常不起故. □乘故. 不

變無念故. 淨法滿足. 性德雖多. 略擧其四. 卽

是不空眞心相大具此體相. 卽名不空

論. 亦無有相至證相應故  述曰. 此釋外疑

也. 恐聞不空疑存有相故. 今遮云. 雖曰不空

亦無有相而可執取. 下釋所以. 以非妄念所

行境界唯是證智所體會故. 卽顯眞心不空

而空也

論. 心生滅者至有生滅心  述曰. 上來已釋

眞如門竟. 次下第二釋生滅門. 於中有二. 先

明生滅之法. 後辨所示之義. 初中有二. 先明

染淨生滅. 後辨染淨相資. 前中有二. 先就體

總標. 後依義別釋. 總中有三. 初標體. 次辨

相. 後立. 此初也. 如來藏者. 卽是淸淨不生滅

心. 因無明熏擧體動作生滅心也

論. 所謂不生至非一非異  述曰. 此辨相也.

謂如來藏不生滅心擧體動故不離生滅生滅

心相無非眞故. 故亦不離不生滅心. 如是不

中	欄

離名與和合. 俱是不生滅與不生滅和合. 以

是向末隨緣門故. 非是生滅與不生滅和合.

以非向本歸眞門故. 非一異者. 不生滅心全

體動故. 心與生滅非異. 而□不失眞心性故.

心與生滅不一. 若定一者. 生滅盡時眞心應

滅. 卽墮斷邊. 若是異者. 無明熏時心應不動.

卽墮常邊. 旣離二邊. 故非一異. 非一異故方

成和合

論. 名爲阿黎耶識  述曰. 此立名也. 依如來

藏故有生滅心等者. 名爲阿黎耶識. 阿黎耶

者訓□無沒. 謂如來藏不生滅心雖隨無明

而來生滅. 如來藏體無滅沒故. 性功德相無

失沒故. 法示妙用無隱沒故. 正云阿黎耶. 義

譯爲藏所成. 生滅而爲所熏. 與前七識爲因

果故. 能藏諸法於自體中. 藏自體於諸法之

中. 又爲我愛之所執藏. 我見所攝. 故名爲

藏. 離我見時無此名故. 若唯生滅. 不異七

識. 若唯不生滅. 不異如來藏. 由二和合成賴

耶矣

論. 此識有二至生一切法述曰. 上來就體

總標. 是次下第二依義別釋. 於中有三. 初顯

是心生滅. 次明生滅因緣. 後辨生滅之相. 初

中亦三. 初開數辨德. 二寄門別名. 三依名

辨釋. 此初也. 由此識有覺不覺義隨境能攝

染淨諸法. 二義互熏能生一切染淨果法

論. 云何爲二至不覺義  述曰. 此寄問列名

論. 所言覺義至說名本覺 述曰. 此下第三

依名辨釋. 於中有三. 初辨覺義. 次明不覺. 後

雙辨同異. 覺中有二. 先略辨二覺. 後廣明二

下	欄

覺. 初中亦二. 先本. 後始. 本中又二. 初顯本

覺體. 後顯本覺名. 此初也. 本覺體者. 取於

一心隨緣門中無念眞性. 而此眞性本無不

覺. 故云覺者心體離念. 此約性德□染得名.

異絶於如故. 生滅攝離念覺相者等. 彼空界

橫遍三際□通凡聖. 故云無所不通. 在纏出

纏性□無二. 故云法界一相. 欲明覺義. 與

彼出纏如來法身性無差別. 故云卽是如來

平等法身. 旣依此覺當顯法身卽是果位法

身之本故. 依法身說名本覺

論. 何以故至卽同本覺  述曰. 此顯本覺名

也. 何以故者. 責其立名. 上開章中直言覺義

何故今結乃至本覺. 此所結中旣攝本覺. 何

故上標但言覺耶. 此卽進退二種責也. 下釋

意云. 謂以此覺對於當顯始覺法身得本名

故. 故下結中而言本覺. 以彼始覺至心源時.

卽同本覺無二相故. 無別可對故. 前標中但

直言覺

論. 始覺義者至說名始覺  述曰. 此略明始

覺也. 始覺者. 牒其名也. 依本覺故有心者

明記始覺之所由也. 依不覺故說有始覺者.

正顯所起始覺之義. 謂卽本覺眞淨心體隨

無明緣動作妄念故. 依本覺有不覺也. 而以

本覺內熏力故漸有微覺起厭心等乃至究竟

還同本覺故. 依不覺有始覺也

論. 不覺心源至非究竟覺  述曰. 上略明二

覺次下第二廣顯二覺. 於中有二. 先明始覺.

後顯本覺. 前中有三. 初總標因果滿非滿覺

次廣寄四相釋成其義. 後顯始覺不異本覺.

經數: 二八一三

經名:大乘起信論略述卷上

頁數＞ 一○九六

上	欄

此初也. 言心源者. 有其二義. 本覺眞如爲染

心源. 業相細念爲法染源. 持業依主二釋皆

通. 謂究竟位覺. 本覺心本無所動. 今無所靜

覺業識心本來無生. 今無所滅覺. 此源者名

究竟覺. 卽佛果位. 縱有所覺. 未主此源. 非

究竟覺卽等覺前也

論. 此義云何至是不覺故  述曰. 次下第二

釋成其義. 於中有二. 初正寄四相顯其四位.

後引經釋成心源無念. 前中覺四相位分爲

四. 此初覺滅相位也. 此義云何者. 四其心

源覺不覺義下擧四相釋成其義. 今應先明

四相之義. 然後依義釋文顯位. 心性本來離

生滅念. 而有無明動心令作生住異滅. 故名

四相. 卽九相中前之八相. 謂由無明淨心起

動. 雖無能所見相未分. 動念初起故名生相.

卽是第一無明業相. 以其初起得生名故. 由

妄動故而生見相. 能所取心成於粗細堅住

諸執故名住相. 卽是轉現智相續相. 所住能

住法執相故. 由法執故. 復依異根別取異境

起我我所自他異執. 故名異相. 卽執取相計

名字相. 由我我所受想境故. 由我執故. 起惑

造業能招苦果. 能令淨心隱於六道. 故名滅

相. 卽是第八起業相也. 能成衆生業繫苦故.

旣由無明動此淨心. 初起生相終起滅相. 而

成衆生六道生死. 今由本覺內熏之力. 初覺

滅相終覺生相. 故說凡夫能覺知等. 此文四

節. 如凡夫人者. 是能覺人也. 卽是十信外凡

夫之位. 覺知前念起惡者. 是所覺相. 未入信

位貪著生死起煩惱業而不覺知. 今入信已

中	欄

知起惑業招苦果故定是惡也. 能止後念令

不起者. 辨覺利益前由不覺起煩惱業. 今旣

覺故止不造也. 雖復名覺卽是不覺者. 結覺

分齊. 雖知是惡妄有暇伏. 未覺是夢故. 是

不覺

論. 如二乘觀至名相似覺  述曰. 此下第二

位覺異相也. 文亦四節. 二乘觀智等者. 是能

覺人. 三賢菩薩名初發意. 得人空門同二乘

位. 覺於念異念無異相. 明所覺相. 此二乘等

證人空而共知無我. 離妄根境從異夢覺. 名

覺念異. 返照異相都無所有. 名念無異相. 以

捨粗分別執著相者. 是覺利益. 卽我我所名

粗分別執著相也. 名相似覺者. 是覺分齊. 雖

捨粗執而由未得無分別故

論. 如法身菩薩至名隨分覺述曰. 此第三

位覺住相也. 文亦分四. 法身菩薩是能觀人.

十地菩薩證法身故皆名法身. 覺於念住等

者. 是所覺相旣證眞如得無分別永離二取

法執心故. 從住相夢而得覺悟. 名覺於念住.

返照住相竟無所有. 名念無住相. 已離分別

粗念等者. 是覺利益. 卽法執念異前人執及

著外境故名爲分別異相. 後生微細念故. 故

云粗念. 名隨分覺者. 是覺分齊. 覺道未圓有

細念故

論. 如菩薩地至名究竟覺  述曰. 此第四位

覺生相也. 文亦分四. 菩薩地盡等者. 是能覺

人. 文中三句顯有二道. 菩薩地盡總擧金剛

等覺之位. 滿足方便是加行道. 卽是滿足之

方便故一念相應. 是無間道刹那契理斷細

下	欄

念故. 覺心初起心無初相者. 是所覺相. 根本

無明依覺故迷動彼淨心令起細念. 今乃證

知離本覺無不覺. 卽動心本來淨. 故云覺心

初起等. 非覺悟心而初起也. 遠離微細念故

等者. 明覺利益生相. 最細名微細念. 此相永

無故云遠離. 眞心性顯云見心性. 心無生滅

名卽常住. 名究竟覺者結覺分齊. 未至心源

夢念未盡. 始末同本非究竟覺. 夢念旣盡心

歸本源. 始不異本. 名究竟覺

論. 是故修多羅至向佛智故述曰. 自下第

二引經證誠也. 心源無念. 於中有四. 一引經

成證. 二重釋前文. 三擧不覺之失. 四顯覺者

之德. 此初也. 在因地時雖未離念. 能觀如是

無念道理. 說此能觀爲向智故. 以是證知佛

地無念

論. 又心起者至卽謂無念  述曰. 此重釋前

義遣外疑也. 恐聞前說覺心初起疑有初心

是可覺知. 故此釋云. 前說覺心初起相者. 無

有初相是可覺知. 而言覺心初起相者. 覺初

念心卽無念起. 其初動心本來靜故

論. 是故一切至無始無明  述曰. 此顯不覺

之失也. 文中有三. 謂標釋結. 是故等者乘前

標也. 是前無念名爲覺故. 除佛以外不名爲

覺. 以從等者. 釋所以也. 已從無始至成佛來.

無明之念念念相續未曾離故. 前對四相故

說漸覺. 皆有無明故說不覺. 故說等者. 結不

覺義. 謂依無明而起諸念故有念者. 說彼皆

是無始無明. 不名覺也

論. 若得無念至無念等故  述曰. 此顯覺者

經數: 二八一三

經名:大乘起信論略述卷上

頁數＞ 一○九七

上	欄

之德. 若妄未□不知一心本無相念. 若至心

源得於無念. 卽知衆生一心妄動四相差別.

心無動念. 以無念等故者. 釋知所以衆生離

念體則無念. 佛無念體與彼平等. 故能遍知

諸念無念

論. 而實無有至同一覺故述曰. 此卽第三

始不異本. 文中標釋. 而實無有始覺異者. 此

標始覺不異本覺. 以四相下釋成其義. 以彼

四相無別自體可辨前後. 故言俱時. 依粗細

念覺時差別而有前後. 故言而有. 離心無有

俱時前後自性可立. 故言皆無自立. 離心無

性卽同一覺. 故言本來同一覺等. 此總意云.

旣覺四相說爲始覺. 所覺無故能覺亦無. 故

無始覺異於本覺

論. 復次本覺至不相捨離 述曰. 廣始覺竟.

下廣本覺. 於中有二. 先明隨染本覺. 後顯性

淨本覺. 初中有三. 初總標. 次別名. 後辨相.

此初也. 以隨動門而顯本覺. 故言本覺隨染

分別. 旣隨緣動故言生也. 雖隨緣生不失

性淨. 故言與彼不相捨離. 此初隨染旣有二

種. 故隨此染生下二相. 言二染者. 一謂自染.

卽在因時由無明熏所起染相. 二謂他染. 卽

在果時與生同體. 諸衆生染卽依自染生智

淨相. 以旣從染得智淨故. 由隨他染生不思

業. 以非染生起勝業故

論. 云何爲二至思議業相述曰. 此別名也.

所言智者. 卽始覺智. 淨謂離染. 同於本覺果

作用故名爲業. 非下地例名不思議. 相者狀

也 本覺隨染有此當起二相狀故

中	欄

論. 智淨相者至滿足方便故述曰. 次下第

三依名辯相. 於中有二. 先明智淨相. 後顯不

思議業相. 智中有二. 初直明淨相. 後問答釋

疑. 前中亦二. 先因後果. 此初也. 謂於地前依

眞如法內熏之力所流敎法外聞熏力能修資

糧加行善根. 故言依法力熏習. 若登地上契

證眞如. 凡起諸行依眞而修. 故言如實修行.

漸漸修習十地行至金剛位. 因行旣極. 名滿

足方便

論. 破和合識至淳淨故 述曰. 此明一果也.

由前方便能破和合黎耶識. 內生滅之相. 顯

不生滅淸淨法身. 故言破和合識相. 顯現法

身滅染心中業轉現等. 令隨染覺遂卽歸源

成於應身淳淨之智. 故言滅相續心相. 智淳

淨故卽離相. 名之爲淳. 染緣盡故名之爲

淨

論. 此義云何  述曰. 次下第二問答釋疑. 於

中有二. 先問. 後答. 此初也. 此問意云. 如上

所說動彼淨心成前生滅. 卽擧生滅盡是淨

心. 若斷生滅. 淨心應滅. 如何但破和合識相

而顯法身滅相續相成淳淨智

論. 以一切心至非不可壞 述曰. 下答. 有三.

初法. 次喩. 後合. 此初法也. 一切生滅心識之

相皆是無明不覺之相. 非是本覺體. 有識相

覺與不覺體非一故. 然此無明不覺識相. 離

非覺體而亦不離本覺之體. 覺與不覺體非

異故. 由非異故無明卽明而非可壞. 由不一

故明無明別非不可壞. 前就非可壞義故說

離淨無別動心. 今依非一非不壞義說破識

下	欄

相顯法身耳. 所望義別不相違也

論. 如大海水至濕性不壞故述曰. 此擧喩

也. 有四種喩以肉於眞如. 大海水因風波動

者. 眞隨妄轉喩水相風相不相捨離者. 眞妄

相依喩水. 非動性者. 眞體不變喩謂水性. 但

以濕爲自性. 但隨他動非自動故. 若風止滅

等者. 息妄顯眞喩水. 若自動. 動相滅時濕性

隨滅. 隨他動故. 動相滅時濕性不壞

論. 如是衆生至智性不壞故述曰. 此法合

也. 於中次第合前四喩. 衆生自性淸淨心等

者. 合前第一. 水隨風動. 水不自浪. 因風起

浪. 風不自波. 依水現波. 故動卽水. 無別體

也. 心亦如是. 不自起動. 因無明動. 癡不自

起. 因心有起. 因癡心動. 無別動也. 心與無明

俱無形相等者. 合前第二. 風水相依. 以水依

風. 全體動故無別水相. 風依水起. 全體濕故

無別風相. 風水相依不相捨離. 心亦如是. 依

妄動. 全作諸識. 無別心相. 妄識依心. 無非

眞故無無明相. 眞妄相依不相離也. 而心非

動性者. 合前第三水非動性. 卽顯心性本非

動念. 若無明滅等者. 合前第四. 濕性不壞顯

無明斷. 如風止滅則業識等法相續識如波

相滅. 隨染本覺照察智性. 無所壞故如濕性

不壞

論. 不思議業至勝妙境界  述曰. 次顯第二

不思議業相. 於中有二. 初標. 後釋. 此初標

也. 以依智淨法身之體起此應身功德之相.

與衆生六根作勝妙境界. 故寶性論云. 諸佛

如來身如虛空無相. 爲諸勝智者作六根境

經數: 二八一三

經名:大乘起信論略述卷上

頁數＞ 一○九八

上	欄

界示現微妙色出於妙音聲. 令臭佛戒香. 與

佛妙法味. 使覺三昧觸. 令知深妙法

論. 所謂無量至得利益故  述曰. 此辯釋也.

所謂無量功德相者. 橫顯業德廣多無量. 常

無斷絶者. □顯業根緣窮三際. 隨衆生根自

然相應者. 顯業勝能無功應機種種而現. 得

利益者. 顯業勝益利潤不虛[&FFFF]#此功德相是眞

如用. 不待作意思議而起. 是故名爲不思議

業. 此眞如用雖在佛身. 與衆生心本來無二.

但爲衆生無明不覺. 隨緣現染. 用則不現. 若

彼妄心厭心返流眞用漸顯. 則於彼心稱根

顯現. 非謂心外不思議業

論. 復次覺體至猶如淨鏡  述曰. 自下第二

性淨本覺. 於中有二. 初總標. 後別釋. 此初

也. 前明本覺隨動之門. 故說隨染. 今明本覺

不動之門. 故說性淨. 此二本覺旣無別體. 是

顯本覺不動而動動而不動也. 以覺體有四

大淨義故與空等. 猶如淨鏡. 本覺四義下文

當說. 空四義者. 空無一切相能含一切物離

垢顯淨空示現一切物. 鏡四義者. 空無外物

體有體含衆像出離諸塵垢現像爲物用. 由

此空鏡以肉於眞

論. 云何爲四至覺照義故 述曰. 次下別釋.

別釋四義. 卽分爲四. 此初也. 如實空鏡者. 標

其名也. 言如實者. 卽眞體也. 眞德不虛故言

如實. 所言空者. 對妄得名. 以本覺體無妄. 法

空無妄故云如實空. 以無妄故其體明淨. 喩

如淨鏡. 遠離已下辯釋其義. 倒心妄境本不

相應故云遠離心境界相. 以此心境本無所

中	欄

有不現覺中猶如龜毛不現鏡中. 故言無法

可現. 無可現故心境妄法望於本覺非５所

照. 覺望心境非能覺照. 所照旣無. 能照無

故. 故言非覺照義也. 此顯無有遍計所執. 實

質可現故非覺照. 下言境界於中現者. 依他

似現亦不相違

論. 二者因熏至熏衆生故  述曰. 此第二義

也. 因鏡者標其名也. 能生覺果名之爲因. 此

能內熏故名熏習. 能現諸法故謂之鏡. 次下

辯相. 文有三節. 謂如實不空者出因體也以

有無漏性功德相眞實體故. 故云如實不空.

由不空故方能作彼始覺正因. 故不空者成

因義也. 以一切下釋其鏡義. 謂一切法離此

心外無別體性. 猶如鏡中能現影也. 言不出

者. 明心待熏變現諸法. 非不待熏而能自出.

所變諸法不出心故. 言不入者. 謂心隨熏變

現諸法. 而染淨法不從外入. 而所現影不染

體故. 言不失者. 此諸鏡相雖不從眞內出外

入. 而亦不失所現緣起. 雖現境相不失眞故.

言不壞者. 法從眞起. 不異眞如性同眞故不

可破壞. 雖復隨緣有無起盡. 眞無壞故. 常住

一心者. 會相同體. 以一切下釋同所由. 以緣

起法心中顯現無出等故無別體無別體故本

來平等不異眞如. 故云常住一心等也. 又一

切下釋熏習義. 由性淨故能現染法. 雖現染

法所不能染. 故云染法所不能染. 以本無染

今無始淨故. 本覺智未曾移動故. 云智體不

動. 此本覺中非但無染性德無少故云具足

無漏. 卽此淨德能熏衆生令厭生死樂心涅

下	欄

槃. 故云熏衆生也

論. 三者法出至淳淨明故  述曰. 此第三也.

法出離者. 標其名也. 不空體相故謂之法. 從

二□顯故名爲出. 破和合相故謂之離. 淳淨

明故喩之爲鏡. 已下辯相. 謂不空法者. 釋前

法字出法體也. 謂前因熏不空之法. 出煩惱

□智□者. 釋其出字顯離纏也. 永斷二障淸

淨法身從此出故. 離和合相者. 釋其離字. 出

二□故更無生滅識相和合. 淳淨明者. 釋其

鏡字. 離雜相故名淳. 出□染故名淨. 以純淨

故名明. 純淨明故名鏡

論. 四者緣熏至念示現故述曰. 此第四也.

緣熏習鏡者. 標其名也. 用大外熏故謂之緣.

令發善心故名熏習. 起善法影故喩之鏡. 謂

此相大出纏之時而爲鏡智能起大用示現萬

化. 爲緣熏發衆生之心. 令生厭樂起諸加行

名緣熏習. 此諸行德是佛智影. 不離佛智故

名爲鏡. 故佛地云. 大圓鏡智能起衆生諸善

法影. 下辯相中文有二節. 謂依法出離者. 出

緣熏體. 遍照已下顯緣熏相. 謂依於前出纏

法身離和合相. 淳淨明故起大智慧. 光明義

用故能遍照法界衆生若干衆心. 由遍照故

隨其所念示現萬化令其修習. 隨分善根故

云令修善根. 隨念示現故

論. 所言不覺至不離本覺述曰. 已釋覺

義. 下顯不覺. 於中有三初明根本不覺. 次

顯枝末不覺. 後結末歸本. 前中又二. 初依覺

成迷. 後依迷顯覺. 初中又三. 謂法喩合. 此

初法也. 謂不如實知眞如法一而有其念者.

經數: 二八一三

經名:大乘起信論略述卷上

頁數＞ 一○九九

上	欄

此顯不覺依覺而有. 念無自相不離本覺者.

顯離本覺無別不明. 前中三義. 謂不如實知

者. 卽能迷無明也. 如謂稱順實謂眞實. 眞如

法一者. 卽所迷法也. 眞體一味無念名一. 而

有其念者. 卽迷所成八識心也. 謂眞一味能

迷. 無明不稱實而知. 而知八識之念故名無

明. 然此無明離眞無體. 故言念無自相不離

本覺

論. 猶如迷人依至則無有迷  述曰. 此擧喩

也. 文易可知

論. 衆生亦爾至則無不覺述曰. 此法合也.

本覺眞性如正方所. 根本不覺似能迷人. 心

業等動念是如邪方. 如離正東無別邪西. 故

言若離覺性卽無不覺. 然此不覺與前本覺

雖非一異. 不離覺性雖不離覺. 非卽覺性

論以有不覺至自相可說述曰. 此卽依迷

顯覺也. 以有不覺妄相心故能知名義爲說

眞覺者此明妄有起淨之功要由妄相能知

名義. 故對此妄說眞覺名. 以就眞體無名相

故. 若離不覺之心卽眞覺自相可說名者. 此

明眞有待妄之義. 若離不覺無以說眞. 所待

旣無. 能待無. 故能所寂靜. 終不可說覺與非

覺

論. 復次依不覺至相應不離述曰. 次下明

枝末不覺於中有二. 先明細相. 後顯粗相. 初

中亦二. 總標別釋. 此初也. 三細爲相. 無明爲

體. 本末體相不相離故名爲相應. 非謂王所

相應之義. 以此三細皆是本識不相應染心

故也. 以依無明而成妄心. 又依妄心而起無

中	欄

明. 是故名爲相應不離

論. 云何爲三至不離因故述曰. 次下別釋.

別釋三細. 卽分爲三. 此初也. 無明業相者. 標

其名也. 謂由無明心動名業. 名無明業相. 非

謂無明卽名業相. 依不覺者. 釋標中無明卽

根本無明也. 心動名業者. 釋標中業字也. 業

有二義. 一動作義. 故云依不覺故心動說名

爲業. 覺卽不動者. 返擧釋成. 旣始覺時則

無動念. 是知今動只由不覺. 二爲因義故云

動則有苦. 如得寂靜無念之時卽是涅槃妙

果. 故知今動則有生死苦患. 果不離因者. 不

動旣樂. 動必有苦. 動因苦果旣無別時. 故云

不離. 此雖動念而極微細. 緣起一相能所不

分. 卽當黎耶自體分也

論. 二者能見至則無見  述曰. 能見相者標

其名也. 此言能見. 卽下轉相依前業識轉

成能見. 故言以依動故能見. 若性淨門則無

能見. 故云不動則無見也. 反顯能見必依動

義. 如是轉相雖有能緣尙未取境. 以微細故

卽是本識見分心也

論. 三者境界相至則無境界  述曰. 境界相

者. 標其名也. 此言境界. 卽下現識至此能現

境界相故. 依前轉相能現境界故. 言能見故

境界妄現若無分別則無境界故云離見則無

境界. 反顯境界必依能見. 卽是本識相分心

也. 此前三相□由根本無明之力動. 本靜心

成此黎耶不相應心

論. 以有境界至生六種相述曰. 上明細相.

下顯粗相. 於中有二. 總標別釋. 此標也. 六

下	欄

相. 皆是分別事識依境界緣而生起故. 於中

初二. 依境生執是其下品. 細惑皆是地上斷

故. 其次二種依執起惑是中品惑. 二乘斷

故. 其後二種依業受果. 上品粗惑. 凡夫知故.

是故經言. 境界風所動種種諸識浪騰躍而

轉生

論. 云何爲六至愛與不愛故述曰. 次下別

釋. 別釋六粗. 卽分爲六. 此初也. 謂未無明不

了現識. 所現境相皆是自心無有體性. 創起

惡數分別染淨. 名爲分別染與不愛

論. 二者相續至相應不斷故述曰. 依前分

別愛非愛境而生苦樂. 覺念之心常相續故

名相續相. 謂依前念分別愛境起樂愛覺. 於

不愛境起苦愛覺. 數數起念相續現前. 而常

相應不斷絶也

論. 三者執取相至心起著故 述曰. 於前所

取苦樂等境不了虛無. 深起取著. 名執取相.

謂卽於前相續所念苦樂境上復深執著住持

不捨. 故言心起著等

論. 四者計名至名言相故述曰. 依前顚倒

所取境上更立名言而生分別計名字相. 故

經說云相名常相隨而生諸妄相. 故言依於

妄執分別假名等也

論. 五者起業相至種種業故 述曰. 依前計

名執著心故起貪等惑. 發動身口造種種業.

能招當來五趣苦果. 此卽惑業爲苦近因也

論. 六者業繫至不自在故述曰. 業因旣成.

依業受果. 循環諸趣生死長輪. 被業所縛不

得自在. 名業繫苦. 故言依業受果不自在等

經數: 二八一三

經名:大乘起信論略述卷上

頁數＞ 一一○○

上	欄

論. 當知無明至不覺相故  述曰. 上來廣顯

枝末不覺. 此卽第三結末歸本. 文中二節. 當

知無明能生一切染法者. 初正結歸. 如前三

細六粗染相攝一切染. 此一切染皆因根本

無明不了眞如而起. 故云無明能生一切染

法也. 以一切下釋其所以. 謂有疑云. 染法多

種差別不同. 如何根本唯一無明. 故此釋云.

染法雖多. 皆是無明之氣. 悉是不覺之相不

異不覺. 是故染法皆是不覺

論. 復次至有二種相  述曰. 上來已釋覺不

覺義. 次下第三明同異相. 於中有三. 初總標.

次列名. 後辯相. 此初也. 前已別釋令知迷悟.

昇比有異令生欣厭. 今欲令知迷悟同眞無

定兩體. 業幻差別定一亦無. 是故合說. 故言

覺與不覺有二種相

論. 云何爲二至二者異相 述曰. 此列名也.

染淨齊眞曰同. 同義可表名相. 染淨體殊曰

異. 異有殊狀曰相. 何故爾耶. 以體從緣故

異. 攝緣歸體故同. 緣從體同故眞如一味. 體

從緣異故凡聖兩分. 凡聖分故世諦義立. 眞

如一故眞諦理存. 覺與不覺同異如是

論. 同相者至微塵性相  述曰. 次下辯相. 於

有二. 初同後異. 同中有三. 初喩次合. 第三

引證. 此初也. 種種瓦器喩染淨法. 皆以微塵

而爲體性喩. 染淨法以眞爲性. 性者體也. 亦

卽是性. 下准此知

論. 如是無漏至眞如性相 述曰. 此法合也.

始本二覺名爲無漏. 本末不覺名曰無明. 此

二皆有業用顯現. 故名爲業. 而非實有故名

中	欄

爲幻. 雖則如是. 染淨不同. 皆以眞如而爲體

性. 以動眞如作此生滅. 染淨二法無別體故

論. 是故修多羅至無可見故  述曰. 此引證

也. 是前染淨同眞相. 故經依此義說諸衆生

本來涅槃得菩提等. 謂二不覺卽眞如故. 衆

生本來卽涅槃相. 不復更滅本始. 二覺卽眞

如故. 菩提之法亦本來有非新得者. 由是義

故卽此涅槃非待修習了因方證. 故言非可

修相. 卽此菩提非待生因而方起作. 故言非

可作相也. 此之二果旣性本有. 非更得故. 故

言畢竟無得. 亦無以下雖是經文. 爲遣疑難

故論具引. 謂有難言. 若諸衆生已入涅槃菩

提法者. 卽同諸佛. 何故不能現報化等色身

相耶. 故卽釋云. 法性自體非色可見. 如何更

能現色相耶. 故言亦無色相可見. 又復疑云.

若以法性非是色相可見法故不現色者. 諸

佛何故現報化等諸色相耶. 故復釋云. 彼見

諸佛種種色者. □隨衆生染幻之心變異所

現. 非謂智性不空色體有此色相. 以智眞體

無可見故. 故言而有見色等也

論. 異相者至各各不同  述曰. 下顯異相. 於

中有二. 初喩後合. 此初也

論. 如是無漏至幻差別故  述曰. 此法合也.

隨染幻差別者. 是無漏法性. 染幻差別者. 是

無明法. 以彼無明達平等性. 是故其性自有

差別. 諸無漏法順平等性. 直論其性則無差

別. 但隨染法差別染相. 故說本覺□沙性德.

又由對治彼染差別故成始覺萬德差別. 如

是差別無漏. 無明雖現業用. 皆是眞如隨緣

下	欄

顯現. 似而無通. 通名業幻

論. 復次生滅至意識轉故  述曰. 上來廣釋

立義分中是心生滅. 次下第二釋其因緣. 於

中有二. 先明生滅. 依因緣義後顯所依因緣

體相. 於中亦二. 初總標. 後別釋. 此初標也.

謂前九種生滅因緣總有二種. 一者黎耶心

體不守自性. 是生滅因. 根本無明熏習心體.

是生滅緣. 依此因緣起三細相成黎耶識. 二

者無明住地諸染根本是生滅因. 外妄境界

熏起識浪是生滅緣. 依此因緣起六粗相成

其事識. 依斯二義以顯因緣業轉現等諸生

滅相. 聚集而生而爲假者. 故名衆生. 唯依心

體故言依心. 卽是黎耶自相心也. 此假者衆

生依於一心卽有五意及意識起. 故言衆生

依心意意識轉

論. 此義云何至說有無明  述曰. 自下別釋.

於中有三. 先釋依心. 次釋意轉. 後意識轉.

此初也. 此義云何者. 問其依心意識轉義. 依

阿黎耶識者是上依心. 是生滅因卽阿黎耶

二義之中本覺義也. 說有無明者. 是生滅緣

卽二義中不覺義也. 欲明依此因緣意意識

轉故言以依阿黎耶識等. 前標文中略標其

因. 但言依心. 今依此別釋具顯因緣. 故說依

心及無明也

論. 不覺而起至故說爲意  述曰. 次下第二

釋其意轉. 於中有三. 初略明意轉. 次廣顯轉

相. 後結成依心. 此初也. 於中略顯五種識

相. 不覺而起者. 第一業識心體. 被熏擧體動

故. 言能見者. 第二轉識轉. 被動心成能見故.